Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 903/11/8811	Trebišov, 10.2.2012
EEČ : 2-69-54-2012

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
V čase od 08.05.2011 do 07.11.2011 neoprávnene odoberal elektrickú energiu v rodinnom dome č. XXXXX v obci XXXXX a to tým spôsobom, že bol napojený na vodič CY 2,5 mm mimo určeného elektromera a takto za uvedené obdobie spotreboval 51 518 kWh elektrickej energie spoplatňovanej podľa zákona č. 656/2004 Z. z. o energetike, čím pre XXXXX spôsobil škodu vo výške 778,11 €.

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením policajného orgánu OR PZ, OO PZ Streda nad Bodrogom sp. zn. ORP-1379/SB-TV-2011 z 02.12.2011 bolo začaté trestné stíhanie a súčasne vznesené obvinenie XXXXX  za prečin krádeže podľa § 212 ods. 2 písm. e Tr. zákona.

	Tento prečin mal obvinený spáchať tak, ako je to uvedené vo výrokovej časti tohto uznesenia. 
	
	Obvinený XXXXX  sa v priebehu skráteného vyšetrovania ku skutku, ktorý je mu kladený za vinu doznal v celom rozsah a škodu pre poškodenú stranu XXXXX XXXXX vo výške 778,11 € uhradil v plnej výške, čo vo svojej výpovedi potvrdila aj zástupkyňa poškodenej strany XXXXX. Potvrdenie o úhrade škody sa nachádza na č. l. 25 vyšetrovacieho spisu.

	Obvinený  XXXXX  zároveň vyslovil súhlas s podmienečným zastavením trestného stíhania.

	Obvinený je z miesta bydliska je hodnotený všeobecne. V posledných desiatich rokoch nebol súdom trestaný.

	Z vyššie uvedených dôvodov preto považujem rozhodnutie o podmienečnom zastavení trestného stíhania za odôvodnené.

	Súčasne som  v zmysle § 216 ods. 2 Tr. por. stanovil obvinenému  skúšobnú dobu v trvaní 12 /dvanásť/  mesiacov, ktorá začína plynúť právoplatnosťou tohto uznesenia, pričom ak obvinený  povedie v priebehu tejto skúšobnej doby riadny život, bude po jej uplynutí rozhodnuté o jeho  osvedčení. V opačnom prípade sa bude v trestnom stíhaní pokračovať a to prípadne aj počas plynutia skúšobnej doby.

Poučenie:
Proti tomuto  uzneseniu  je prípustná  sťažnosť,  ktorú možno  podať do troch dní od jeho oznámenia na Okresnú prokuratúru v Trebišove.
Sťažnosť má odkladný účinok

JUDr. Peter Prokopovič
prokurátor